MEGÁLLAPODÁS
(ISKOLA, ÓVODA)

amely létrejött egyrészről Mindszenti Polgármesteri Hivatal
cím: 6630 Mindszent, Köztársaság tér 31.
adószám: 15354532-2-06
bankszámlaszám: 50468263-10006241 Étkezési díj bevétel beszedési számla
E-mail: menza@mindszent.hu, mint szolgáltató (a továbbiakban: Szolgáltató),

másrészről (szülő, törvényes képviselő), mint igénybe vevő (a továbbiakban: Igénybe vevő) 
Név:……………………………………………………………………………………………………………………………………
Szül.hely, idő:………………………………………………………………………………………………………………………….
Anyja neve:………………………………………………………………………………………………………………………….
Lakcím:……………………………………………………………………………………………………………………………….
Tartózkodási hely:…………………………………………………………………………………………………………………….
Telefonszám:…………………………………………………………………………………………………………………………
E-mail cím (kötelező megadni, kérjük olvashatóan):
...........................................................................................
akinek kiskorú gyermeke:
(Név:…………………………………………………………………………………………………………………………………
Szül.hely, idő: …..…………………………………………………………………………………………………………………..
Anyja neve:…………………………………………………………………………………………………………………………….
Lakcím:………………………………………………………………………………………………………………………………
Intézm. /osztály, csoport ........................................................................................................................)

· (a továbbiakban együtt: Felek) között az alábbi feltételek szerint.  

1. Megállapodás tárgya: 
a. Jelen megállapodás értelmében a Szolgáltató kötelezettséget vállal – jelen megállapodásban részletezettek szerint - étkezési szolgáltatás nyújtására az Igénybe vevő kiskorú gyermeke részére az általa látogatott intézményben [Károly Óvoda / Mindszenti Általános Iskola (megfelelő aláhúzandó)], az Igénybe vevő pedig kötelezettséget vállal az étkezési szolgáltatás díjának (a továbbiakban: térítési díj) a Szolgáltató részére történő megfizetésére.
b. Étkezés típusa: (a megfelelő aláhúzandó)
i. óvodás esetén: 
1. napi 3x-i étkezés (tízórai, ebéd, uzsonna); 
2. napi 2x-i (tízórai, ebéd); 
3. 1x-i ebéd vagy tízórai
ii. iskolás esetén: 
1. napi 3x-i étkezés (tízórai, ebéd, uzsonna); 
2. napi 2x-i (tízórai, ebéd); 
3. 1x-i ebéd vagy tízórai
c. Térítési díj fizetési kedvezménye, indoka*: …………………………………………………………………..
i. A teljes térítési díjat fizető Igénybe vevőnek ezt a sort ki kell húzni.
ii. * Az alábbiak lehetnek:
1. Óvodás esetén: a Gyvt. 21/b. § (1) bekezdés a) pontja szerinti ingyenes
a. rendszeres gyermekvédelmi kedvezmény (jegyzői határozat)
b. nevelésbe vett (Gyámhatósági határozat)
c. jövedelem (nyilatkozat)
d. tartós beteg, fogyatékos vagy családban tartós beteg (szakorvosi vélemény)
e. nagycsaládos (szülői nyilatkozat és 16 év feletti gyermek iskolalátogatási igazolás)
2. Iskolás esetén:
a. 100% rendszeres gyermekvédelmi kedvezmény (jegyzői határozat); 
b. vagy nevelésbe vett gyermek (Gyámhatóság határozata);
c. 50% nagycsaládos (szülői nyilatkozat és 16 év feletti gyermek iskolalátogatási igazolás), 
d. vagy tartósan beteg, fogyatékos (szakorvosi vélemény). 
d. Felek tudomásul veszik, hogy az étkezési díjkedvezmény csak tízórai étkezésnél nem vehető igénybe.
e. Amennyiben az Igénybe vevő kedvezményre jogosult, úgy a megállapodás kötelező melléklete a kedvezményre jogosító dokumentumok másolata, ennek hiányában a megállapodás benyújtása nem lehetséges.
f. Diéta, allergia: ......................................................................................
i. A szakorvosi igazolás jelen szerződés mellékletét képezi. 
g. A térítés díja a mindenkor érvényes helyi önkormányzati rendeletben szabályozott, Igénybe vevő által fizetendő nyersanyag norma + ÁFA.
2. Időbeli hatály: 
a. Jelen megállapodás mindkét fél általi aláírását és a Szolgáltató élelmezésvezetői irodája részére történő átadásának napját követő munkanaptól hatályos és az Igénybe vevő gyermekének az általa látogatott intézménnyel fennálló jogviszonya megszűnéséig marad hatályban.
3. Belépés (regisztráció)
a. Az Igénybe vevő az étkezések megrendelését, lemondását a https://mindszent.eny.hu felületen köteles intézni. A felületre regisztráció szükséges, majd a regisztrációt, és mindkét fél által aláírt megállapodás Szolgáltató élelmezésvezetői irodájába történő benyújtását követően tudja használni a felületet az Igénybe vevő.
b. Az alkalmazás nem rendelkezik nyílt regisztrációval, ezért a belépéshez jelen megállapodás megkötése szükséges. A mindkét fél részéről aláírt megállapodás alapján Szolgáltató beállítja az Igénybe vevő által megadott e-mail címet. Ezt követően lesz lehetősége Igénybe vevőnek bejelentkezni a https://mindszent.eny.hu oldalon. Igénybe vevő működő e-mail címet köteles megadni, mivel a Felek ezen keresztül tartják a kapcsolatot egymással.
c. Igénybe vevőnek az első belépése előtt az ÁSZF-ben leírtakat el kell fogadnia. Az ÁSZF-ről csak akkor léphet tovább és használhatja az alkalmazást, ha előtte azt elfogadta. Az ÁSZF a későbbiekben bármikor elérhető és megtekinthető a menüből.
d. Ha ugyanaz az email cím több étkező gyereknél is be van állítva, úgy a bejelentkezés után az Igénybe vevő az összes, hozzárendelt étkező gyermek adatait láthatja.
e. Tekintettel jelen megállapodás 2. pontjára, amennyiben a 3.a – d. pontja alapján az e-mail címek regisztrálása az aktuális hónap végéig megtörténik, úgy a következő hónaptól van lehetősége belépésre az Igénybe vevőnek. 
f. Ha az Igénybe vevő nem gmail levelező fiókkal  rendelkezik, vagy nem kívánja használni a Google fiókkal történő bejelentkezést, úgy „Jelszó emlékeztető" funkció segítségével kérhet magának jelszót.
g. A https://mindszent.eny.hu oldalra történő belépés után az oldal használatához segítséget a Súgó menüpont alatt talál az Igénybe vevő.
h. Az Igénybe vevőnek ügyelnie kell arra, hogy ugyanazt az e-mail címet adja meg minden gyermekre vonatkozóan.
4. Megrendelés, lemondás
a. A https://mindszent.eny.hu oldalon az adott hónapra megrendelt, illetve a következő hónapra megrendelhető összes étkezési nap megjelenik, még abban az esetben is, ha az adott hónap egyes napjai tanítás nélküli munkanapok. A munkaszüneti napok, ünnepnapok inaktívak, azokra a megrendelés nem lehetséges.
b. Az Igénybe vevőnek minden változtatást el kell mentenie, amennyiben nem történik mentés, úgy a megrendelés és a lemondás is elvész, visszaáll az eredeti állapot.
c. Az őszi, téli, tavaszi és nyári zárva tartást, valamint a nevelés nélküli munkanapokat kivéve valamennyi óvodás, iskolás gyermeknek minden munkanapra hivatalból megrendelésre kerül az étkezés, azaz étkezési típusonként egy adag étel.
d. A szolgáltatások igénybevételére vonatkozó napi változtatásokat az Igénybe vevő a változással érintett napot megelőző munkanap legkésőbb 10:00 óráig köteles jelenteni az erre a célra is alkalmas felületen, amennyiben ott valamilyen okból nem tudja, úgy Igénybe vevő gyermekének intézményében szokásos és alkalmazott módon.
e. A délelőtt 10:00 óra előtt rögzített lemondás másnaptól érvényesíthető, késedelmes lemondás esetén a rendszer csak harmadnaptól engedélyezi a lemondást.
f. A megrendelés a https://mindszent.eny.hu felületen szereplő, és az intézmény által meghatározott munkanapokra, a gyermek(ek)hez berögzített étkezési típusra történik.
g. A https://mindszent.eny.hu szülői felületére történő belépés után, Igénybe vevő láthatja az addig megrendelt és a következő hónapra megrendelhető összes étkezési napot, még abban az esetben is, ha az adott hónap egyes napjai munkaszüneti napok, ünnepnapok, nevelés- vagy tanítás nélküli napok. A munkaszüneti vagy ünnepnapokra étkezés megrendelése nem lehetséges.
h. Amennyiben az étkezési típus megváltoztatását kéri az Igénybe vevő, azt megteheti az erre a célra rendszeresített és kitöltött nyomtatványon, vagy e-mailben - jelen megállapodásban szereplő e-mail címről - küldve, vagy a kitöltött nyomtatványt a Szolgáltató élelmezésvezetői irodájában leadva. A kérelmet a https://mindszent.hu/menza-pure oldalról töltheti le az Igénybe vevő. A kérelem leadásának időpontja az igénybevételt megelőző hónap 20. napja (amennyiben az hétvégére esik, az azt követő első munkanap), így az új étkezési típus a következő hónaptól lesz érvényes.
5. Számlázás, fizetés
a. A tárgyhót követő hónap 10. napjáig elkészül a számla, amelyről a megadott email címre értesítést fog kapni az Igénybe vevő. 
b. Az utaláskor a „Közlemény" rovatban az Igénybe vevőnek fel kell tüntetnie a gyermeke nevét és a fizetendő számla számát.
c. Az Igénybe vevő a számlán feltüntetett fizetési határidő lejártáig (Szolgáltató bankszámlájára történő beérkezés számít) köteles megfizetni a térítési díjat. Ha a térítési díj megfizetése határidőben nem történik meg, akkor a következő hónapban az Igénybe vevőnek kell gondoskodnia gyermeke étkezéséről.
d. Átutalás során, a számlán/értesítésben szereplő pontos összeget kell átutalni.
e. A befizetésekről kiállított számla nyomtatása az internetes felületről is lehetséges vagy a teljesítéstől számított 5 napon belül a Szolgáltató élelmezésvezetői irodájában átvehető.
f. Amennyiben az Igénybe vevő kedvezményre jogosult, úgy a kedvezményt alátámasztó igazolások a jelen szerződés mellékletét képezik. Az igazolások érvényességének lejárata előtt az Igénybe vevőnek kell gondoskodnia az új igazolás benyújtásáról, ellenkező esetben a kedvezmény megszűnik.
6. Záró rendelkezések 
a. Jelen megállapodást bármelyik fél azonnali hatállyal, indokolás nélkül, írásban mondhatja fel. Az azonnali hatályú felmondást követő naptól a Szolgáltató nem biztosít étkezést.
a. Jelen megállapodás aláírásával az Igénybe vevő hozzájárul ahhoz, hogy gyermeke, illetve saját személyes adatait a Szolgáltató, mint adatkezelő az étkezések szervezése, a gyermek étkezési jogosultságának ellenőrzése, a számlázási rendszer működtetése, illetve statisztikai célból a mindenkori jogszabályi előírásoknak, különösen az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) rendelkezéseinek megfelelően, a lehető legnagyobb körültekintéssel, bizalmasan kezelje. A Szolgáltató adatfeldolgozót vesz igénybe.
b. A személyes adatok kezelésével kapcsolatban a Feleket az Infotv. 14-19. §, és 21. § szakaszában biztosított jogok illetik meg. A Felek az adatkezelés során őket ért esetleges jogsérelmek kivizsgálását az Infotv. 22. §-a szerint bíróságtól kérhetik.
c. Felek jelen megállapodást átolvasás és közös értelmezést követően, mint akaratukkal mindenben megegyezőt jóváhagyólag aláírják.



……………………………………………………	………………………………………………………
	Szolgáltató
	Igénybe vevő

	[bookmark: _GoBack]Ördögné dr. Kecskeméti Viktória jegyzői jogkörben eljáró jogi irodavezető
	

	Mindszenti Polgármesteri Hivatal
	

	Mindszent,……………………………………………
	Mindszent,………………………………………………





A megállapodás mellékletei:
· kedvezmények esetében a kedvezmények igazolására szolgáló dokumentumok
· diétás étkezés esetén szakorvosi igazolás
· kérelem étkezési típus megváltoztatására (a későbbiek folyamán, ha változna)

……………………………………………………..
élelmezésvezetői iroda
(benyújtás dátuma, szolgáltató tölti ki)
Mindszent,…………………………………

